ભારતના લોકોએ ધર્મના શરણે જઈને કે તમે ટાંકેલા એકલ દોકલ શ્લોકોને કારણે વિચારવાનું બંધ નથી કર્યું (એવું મારું માનવું છે). આ વિચારવાની પ્રક્રિયા સેંકડો વર્ષોની ગુલામીને કારણે અટકી છે. હા, એ માનવું અતિશયોક્તિ ગણાય કે ભારતમાંથી ચોરી કરેલા શાસ્ત્રોને કારણે પાશ્ચાત્ય વિજ્ઞાન અને આધુનિક વૈદકશાસ્ત્ર (એલોપથી) વિકસ્યું, પણ એ માનવું પણ નરી અજ્ઞાનતા ગણાશે કે ભારતના વેદો અને પુરાણોમાં લખેલી બધી જ વાતો ખોટી છે, અલંકૃત છે અને નિરર્થક છે. આપણે ભારતની મહાનતા તરફ ઝુકાવ ના દાખવી શકીએ એ ખુબ સાહજિક છે, કારણકે આપણે આ પાશ્ચાત્ય કહેવાતા વિજ્ઞાનથી એટલા અંજાઈ ગયા છીએ કે તેની વાહવાહ કરવી તે આપણી અદૃશ્ય મજબૂરી થઈ પડી છે, પણ તટસ્થતા રાખીને ક્યારેક ભારતના વેદો અને પુરાણોને પણ ‘સાચા હોઈ શકે છે’ એવો એક ‘બેનિફિટ ઓફ ડાઉટ’ આપીને ક્ષણિક દૃષ્ટિકોણ બદલીએ તો પણ આપણા ભવ્ય વારસા પર ગર્વ લઈ શકીએ અને કદાચ એકાદ ક્ષણ માટે પણ આપણે નિરર્થક માનસિક ગુલામીમાંથી બહાર આવી શકીએ અને કદાચ એ બહાને જ એ જ્ઞાનનો ખરો ઉપયોગ કરીને કશુંક ઉપયોગી કરી બેસીએ.